Samuɛ̂l nyé ai Sául nâ: “Ǒ bɔ̄ ákūd, ngə́ ó toŋ ábéndé yā Ńtondôbə, Zambá woe, a ngávə́ wā, ngə́ Ńtondôbə a yə́m étɔ̄á ńkúkúmá dzoe á kpím. 14Ábōg dī, etɔá kúm dzóē yâyǐ kig tə́bə. Ǹtondôbə a tɔ́b yǎ é mod yǎ á bɔ ǹyián wóé, énye ǎ yi tə́lē ńdzóe ayɔŋ díé, amú wā ndzí kig bɔ ḿból á ngābénde wa.” 15Ńdɔ̄ á Samuɛ̂l a ngákódō á sí a tíé á Gilgal ǎ ngakə ósū, ábím bod á ngálígī á ngakə lâtoŋ Sául, nə́ bə́ kə tóban ai bod bítá, bə́ kódó á Gilgal, bə́ kə́lə́ á Givéa Bényamín. Sául a mǎn láŋ ńkunda bítá ó ngábə́ ai nyé. Bə́ láŋá bod nâ: miǹtɛd mísaman.